Ράντι Ρόουντς

Ο Ράνταλ Γουίλιαμ "Ράντι" Ρόουντς (Randall William "Randy" Rhoads, 6 Δεκεμβρίου 1956 – 19 Μαρτίου 1982) ήταν Αμερικανός χέβι μέταλ κιθαρίστας, ο οποίος έπαιζε μαζί με τον Όζι Όσμπορν και στην μπάντα Quiet Riot. Αφοσιωμένος στην κλασική κιθάρα, ο Rhoads συχνά συνδύαζε επιρροές από την κλασσική μουσική με το δικό του προσωπικό στυλ. Όσο ήταν σε περιοδεία με τον Ozzy Osbourne, έψαχνε καθηγητές για κλασική κιθάρα. 

Παρά την σύντομή του καριέρα, ο Rhoads επηρέασε σημαντικά τους νεο-κλασικούς κιθαρίστες που αναδείχτηκαν την δεκαετία του '80. Έχει ασκήσει επίσης μεγάλη επιρροή σε κιθαρίστες όλων των ειδών. Συμπεριλαμβάνεται σε πολλές λίστες μεγάλων κιθαριστών. Σκοτώθηκε σε αεροπορικό δυστύχημα το 1982. Ο οδηγός του λεωφορείου της μπάντας αποφάσισε να πιλοτάρει, χωρίς άδεια, ένα μικρό Beechcraft F35 και έπεισε τον κιθαρίστα και την κομμώτριά τους να επιβιβαστούν για μια μικρή βόλτα. Κατά την πτήση, το ένα φτερό του αεροπλάνου έσπασε, καταλήγοντας σε αναπόφευκτη συντριβή. Το πτώμα του Ρόουντς βρέθηκε καμένο και αναγνωρίστηκε από τα κοσμήματα που συνήθιζε να φέρει ο κιθαρίστας. Στην κηδεία του ήταν παρών ο Όζι Όσμπορν.

Δισκογραφία

Με Quiet Riot 
 Quiet Riot (1978)
 Quiet Riot II (1978)
 The Randy Rhoads Years (1993)

Με Ozzy Osbourne
 Blizzard of Ozz (1980)
 Mr. Crowley Live EP (1980)
 Diary of a Madman (1981)
 Tribute (1987)

Παραπομπές

Εξωτερικοί σύνδεσμοι
 

Αμερικανοί κιθαρίστες